smcproject/ml-wiki-sentences huggingface dataset:
ഭുകമ്പ സാധ്യത പ്രദേശത്തിന്റെ കണക്കനുസരിച്ച് ഡെൽഹി സീസ്മിക്-4 വിഭാഗത്തിൽപ്പെടുന്ന സ്ഥലമാണ്.
കഠിനമായ കാലാവസ്ഥയാണ്‌ ദില്ലിയുടേ മറ്റൊരു പ്രത്യേകത.
വേനൽക്കാലത്ത് 45 ഡിഗ്രി സെൽഷ്യസ് വരെ ഉയരുന്ന താപനില ശൈത്യകാലമാകുമ്പോൾ 0 ഡിഗ്രിയിലെത്തുന്നു.
തണുപ്പുകാലം ഒക്ടൊബർ മുതൽ മാർച്ച് വരെയാണ്.
ഇതിൽ ജനുവരി സമയത്ത്  മഞ്ഞുകാലം അതിന്റെ ഉന്നതിയിലെത്തുന്ന സമയമാണ്.
ചിലപ്പോൾ മഞ്ഞു വീഴ്ചയും മൂടൽ മഞ്ഞും കനത്തു നിൽക്കുന്ന സമയമാണ് ജനുവരി.
ശരാശരി താപനില  25 °C  ആണ്.
വർഷം തോറും ലഭിക്കുന്ന ശരാശരി മഴ  714 mm (28.1 inches ) ആണ്.
ഇതിൽ പ്രധാനം ജൂലൈ ഓഗസ്റ്റ് മാസങ്ങളിൽ കൂടുതൽ മഴ ലഭിക്കുന്നു.
ന്യൂ ഡെൽഹി പ്രദേശത്തെ ശരാശരി കാലാവസ്ഥ പട്ടിക മാസം ജനു.
ശരാശരി കൂടിയ °C 18 23 28 36 39 37 34 33 33 31 27 21 ശരാശരി താഴ്ന്ന °C 7 11 15 22 26 27 27 26 24 19 19 8 Average high °F 65 73 83 96 102 99 94 91 91 88 80 69 Average low °F 44 51 59 72 79 81 80 79 76 67 56 47 Source: www.wunderground.com 2008-09-24 ഭരണക്രമം
ന്യൂ ഡെൽഹി മുനിസിപ്പൽ കൗൺസിൽ അഥവാ എൻ.ഡി.എം.സി. ആണ്‌ തദ്ദേശഭരണം നടത്തുന്നത്.
ദില്ലി സംസ്ഥാനത്തെ മറ്റു ജനവാസപ്രദേശങ്ങളെല്ലാം മുനിസിപ്പൽ കോർപ്പറേഷൻ ഓഫ് ഡെൽഹി , ഡെൽഹി കന്റോൺ‌മെന്റ് ബോർഡ് എന്നിവയുടെ  കീഴിലാണ്‌.
എം.സി.ഡി. പ്രദേശങ്ങൾ ന്യൂ ഡെൽഹിയുടെ പരിധിയിൽ വരില്ലെങ്കിലും ഓൾഡ് ഡെൽഹി ഒഴികെയുള്ള എല്ലാ പ്രദേശങ്ങളും പൊതുവേ ന്യൂ ഡെൽഹി എന്ന പേരിൽ പറയാറുണ്ട്.
ഒരു ചെയർപേർസൺ, ദില്ലി നിയമസഭയിലെ മൂന്ന് അംഗങ്ങൾ, ദില്ലി മുഖ്യമന്ത്രി നാമനിർദ്ദേശം നടത്തുന്ന രണ്ട് അംഗങ്ങൾ, കേന്ദ്രഗവണ്മെന്റ് നാമനിർദ്ദേശം ചെയ്ത അഞ്ച് അംഗങ്ങൾ  എന്നിവർ അടങ്ങിയതാണ്‌ എൻ.ഡി.എം.സി. നഗരഘടന ഇന്ത്യാ ഗേറ്റ് - ഒന്നാം ലോകമഹായുദ്ധത്തിൽ അഫ്ഗാനിസ്ഥാനിൽ മരിച്ച ബ്രിട്ടീഷുകാരും ഇന്ത്യക്കാരുമായ സൈനികരുടെ സ്മരണക്കായി പണിതീർത്തതാണ്‌ 42 മീറ്റർ ഉയരമുള്ള ഈ സ്മാരകം
രാഷ്ട്രപതി ഭവൻ മുതൽ ഇന്ത്യാഗേറ്റു വരെ നീളുന്ന രാജ്‌പഥും കൊനാട്ട് സർക്കസിൽ നിന്നും തുടങ്ങി രാജ്പഥിനെ ലംബമായി മുറിച്ചു കടന്ന്നു പോകുന്ന ജൻപഥ് എന്നീ രണ്ടു വീഥികളെ ചുറ്റിയാണ്‌ ന്യൂ ഡെൽഹി നഗരം.
ബ്രിട്ടീഷുകാരുടെ കാലത്ത് രാജ്‌പഥിനെ കിംഗ്സ് സ്ട്രീറ്റ് എന്ന പേരിലും, ജൻ‌പഥിനെ ക്വീൻസ് സ്ട്രീറ്റ് എന്നുമാണ്‌ അറിയപ്പെട്ടിരുന്നത്.
ഇന്ത്യയിലെ മറ്റു നഗരങ്ങളെ അപേക്ഷിച്ച് വീതിയേറിയ റോഡുകളും, റൗണ്ട് എബൗട്ടുകളും, മേല്പ്പാലങ്ങളും, വഴിയരികിലെ വൃക്ഷങ്ങളും ന്യൂ ഡെൽഹിയെ അവയിൽ നിന്നും വ്യത്യസ്തമാക്കുന്നു.
ന്യൂ ഡെൽഹിയിലെ ഭൂരിഭാഗം പ്രദേശങ്ങളും സർക്കാർ ഉടമസ്ഥതയിലുള്ളതാണ്‌.
സർക്കാർ കാര്യാലയങ്ങൾ, ഉദ്യോഗസ്ഥരുടേയും രാഷ്ട്രീയപ്രമുഖരുടേയും മന്ദിരങ്ങൾ, ക്വാർട്ടേഴ്സുകൾ, മറ്റു രാജ്യങ്ങളുടെ സ്ഥാനപതി കാര്യാലയങ്ങൾ എന്നിവയാണ്‌ ഇവിടെ അധികവും.
കൊനാട്ട് പ്ലേസ് പോലെയുള്ള വാണിജ്യകേന്ദ്രങ്ങളും നിരവധി വൻ‌കിട ഹോട്ടലുകളും ഇവിടെയുണ്ട്.
ന്യൂ ഡെൽഹി നഗരത്തിനു ചുറ്റുമായുള്ള പാതയാണ്‌ മഹാത്മാഗാന്ധി മാർഗ് അഥവാ റിങ് റോഡ്.
എൻ.ഡി.എം.സി. പ്രദേശം പൂർണ്ണമായും ഈ റോഡിന്‌ ഉള്ളിലാണെങ്കിലും റോഡിനുള്ളിലുള്ള ചില പ്രദേശങ്ങൾ എം.സി.ഡി.യിൽ ഉൾപ്പെട്ടതാണ്‌.
ബസ് , ഓട്ടോറിക്ഷ , ടാക്സി , ഡെൽഹി മെട്രോ റെയിൽ‌വേ , സബർബൻ റെയിൽ‌വേ എന്നിവയാണ്‌ പൊതുഗതാഗത്തിനുള്ള മാർഗ്ഗങ്ങൾ.
പെട്രോളിനേയും ഡീസലിനേയും അപേക്ഷിച്ച് കൂടുതൽ പരിസ്ഥിതിക്ക് അനുയോജ്യമായ ഇന്ധനമാണ്‌ ഇത് കൂടാതെ പെട്രോളിനേയും ഡീസലിനേയും അപേക്ഷിച്ച് വിലക്കുറവുമാണ്‌.
ബസ് ഡി.ടി.സി.യുടെ പുതിയ ശ്രേണിയിലുള്ള ഒരു താഴ്ന്ന തറയുള്ള ബസ്സ്
3 രൂപ, 5 രൂപ, 7 രൂപ, 10 രൂപ എന്നിങ്ങനെ നാലു ടിക്കറ്റ് നിരക്കുകളേ ബസുകളിൽ നിലവിലുള്ളൂ.
മെട്രോ റെയിൽ‌വേ ഒരു മെട്രോ ട്രെയിൻ
പാതയുടെ പേര് നമ്പർ തുടക്കവും, അവസാനിക്കുന്നതും ആയ സ്റ്റേഷനുകൾ നീളം (കി.മി) സ്റ്റേഷനുകളുടെ എണ്ണം ട്രെയിനുകളുടെ എണ്ണം ● ചുവന്ന പാത 1 ദിൽഷാദ് ഗാർഡൻ - റിഥാല 25.09 21 31 ട്രെയിനുകൾ ● മഞ്ഞ പാത 2 സമയ്പ്പൂർ ബദ്ലീ - ഹുഡ സിറ്റി സെന്റർ 49.31 37 60 ട്രെയിനുകൾ ● നീല പാത 3 നോയിഡ സിറ്റി സെന്റർ  - ദ്വാരക സെക്ടർ-21 58.58 52 70 ട്രെയിനുകൾ ● പച്ച പാത 4 ഇന്ദർലോക് - ബഹദൂർഗാർ സിറ്റി പാർക്ക് 29.64 23 20 ട്രെയിനുകൾ ● വയലറ്റ് പാത 5 കാശ്മീരീ ഗേറ്റ് - എസ്കോർട്ട്സ് മുജേസാർ 43.40 32 44 ട്രെയിനുകൾ ● വിമാനത്താവളം പാത 6 ന്യൂ ഡെൽഹി - ദ്വാരക സെക്ടർ-21 22.70 6 10 ട്രെയിനുകൾ ● മജന്ത പാത 7 ബൊട്ടാനിക്കൽ ഗാർഡൻ- ജാനകപുരി വെസ്റ്റ് 37.46 25 26 ട്രെയിനുകൾ ● പിങ്ക് പാത 8 മജ്ലിസ് പാർക്ക് - ലജ്പത് നഗർ 29.66 18 23 ട്രെയിനുകൾ വ്യോമഗതാഗതം
ന്യൂ ഡെൽഹിയുടെ അന്താരാഷ്ട്ര വിമാനത്താവളമായ ഇന്ദിരാഗാന്ധി അന്താരാഷ്ട്ര വിമാനത്താവളം ദില്ലിയുടെ തെക്കു പടിഞ്ഞാറു ഭാഗത്ത് ദേശീയപാത 8 -ന്‌ അരികിലായാണ്‌ സ്ഥിതി ചെയ്യുന്നത്.
ന്യൂ ഡെൽഹി നഗരത്തിനകത്തുള്ള പൊതുവ്യോമഗതാഗത്തിനുള്ള ഒരു വിമാനത്താവളമാണ്‌ സഫ്ദർജംഗ് വിമാനത്താവളം .
2001 ലെ കണക്കു പ്രകാരം ന്യൂ ഡെൽഹിയിലെ  ജനസംഖ്യ 295,000 ആണ്.
മൊത്തം ഡെൽഹിയുടെ ജനസംഖ്യ 9.81 ദശലക്ഷമാണ്.
മുംബൈ കഴിഞ്ഞാൽ പിന്നെ ഡെൽഹിയാണ് ഇക്കാര്യത്തിൽ മുന്നിട്ട് നിൽക്കുന്നത് .
1000 പുരുഷന്മാർക്ക് 925 സ്ത്രീകൾ എന്നാണ് കണക്ക്.
ശരാശരി സാക്ഷരതാ നിരക്ക്  81.67% ആണ്.
ഡെൽഹിയിലെ  82% ജനസംഖ്യ ഹിന്ദു മതത്തിൽപ്പെട്ടവരാണ് .
ഇതുകൂടാതെ 11.7% മുസ്ലിം , 4.0% സിഖ്, 1.1% ജെയിൻ , 0.9% ക്രിസ്തുമതം എന്നിവയും ഡെൽഹിയിലുണ്ട്.
മറ്റു ചെറിയ മതവിഭാഗങ്ങൾ പാർസി , ബുദ്ധമതം , ജൂതമതം എന്നിവയാണ്.
പ്രധാനമായും സംസാരിക്കുന്ന ഭാഷ ഹിന്ദിയാണ് .
മറ്റു സംസാര ഭാഷകൾ ഇംഗ്ലീഷ് , പഞ്ചാബി , ഉർദു എന്നിവയാണ്.
ഇതുകൂടാതെ ഇന്ത്യയുടെ മറ്റു  ഭാഗങ്ങളിലെ ഒരു പാട് ആളുകൾ ഡെൽഹിയിൽ താമസിക്കുന്നു.
മറാത്തി , കന്നട , ഹരിയാന , തെലുങ്ക് , ബെംഗാളി , മൈഥിലി , തമിഴ് , മലയാളം എന്നീ ഭാഷാസംസ്കാരങ്ങളും ഇവിടെ കാണാവുന്നതാണ്.
ഇന്ത്യയിലെ വിവിധ പ്രദേശങ്ങളിൽ നിന്നുള്ള ജനവിഭാഗങ്ങളുടേ ഒരു സഞ്ചയമാണ്‌ ന്യൂ ഡെൽഹിയിലുള്ളത്.
ദീപാവലി , ഹോളി എന്നിവയാണ്‌ ഇവിടത്തെ പ്രധാന ആഘോഷങ്ങൾ.
ദേശീയതലസ്ഥാനം എന്ന നിലയിൽ സ്വാതന്ത്ര്യദിനം , റിപ്പബ്ലിക് ദിനം എന്നിവ ആഘോഷപൂർ‌വ്വം കൊണ്ടാടുന്നു.
പട്ടം പറത്തിയാണ്‌ ദില്ലിയിലെ ജനങ്ങൾ സ്വാതന്ത്ര്യദിനം ആഘോഷിക്കുന്നത്.
ഇന്ത്യയുടെ മൊത്തത്തിലുള്ള സാംസ്കാരിക വൈവിധ്യം, സൈനിക ശേഷി എന്നിവ പ്രദർശിപ്പിക്കുന്ന റിപ്പബ്ലിക് ദിന പരേഡ് പ്രത്യേക ശ്രദ്ധയർഹിക്കുന്നു.
അവലംബം പുറത്തേക്കുള്ള കണ്ണികൾ New Delhi India CityGuide New Delhi Municipal Council Interactive Map of Delhi using Google API Archived 2007-07-14 at the Wayback Machine .
ന്യൂ ബ്രൺസ്വിക്ക് ന്യൂ ബ്രൺസ്വിക്ക്
ന്യൂ ബ്രൺസ്വിക്ക് കാനഡയുടെ കിഴക്കൻ തീരത്തെ നാല് അറ്റ്ലാന്റിക് പ്രവിശ്യകളിലൊന്നാണ്.
കാനഡയുടെ ഭരണഘടന പ്രകാരം ന്യൂ ബ്രൺസ്വിക്ക് മാത്രമാണ് രാജ്യത്തെ ദ്വിഭാഷാ പ്രവിശ്യ.
ജനസംഖ്യയുടെ മൂന്നിൽ രണ്ടുഭാഗം ഇംഗ്ളീഷ് സംസാരിക്കുന്നവരായും മൂന്നാമതു ഭാഗം ഫ്രഞ്ച് സംസാരിക്കുന്നവരായും സ്വയം പ്രഖ്യാപിക്കുന്നു.
ജനസംഖ്യയിൽ മൂന്നിലൊന്ന് ഇരുഭാഷകളും ഒരുപോലെ സംസാരിക്കുന്നവാരായി വെളിവാക്കുന്നു.
അസാധാരണമായി ജനസംഖ്യയുടെ പകുതി മാത്രം പട്ടണപ്രദേശങ്ങളിൽ ജീവിക്കുന്നു.
കൂടുതലും  ഗ്രേറ്റർ മോൺക്ടൺ, ഗ്രേറ്റർ സെന്റ് ജോൺ, എന്നിവിടങ്ങളിലും തലസ്ഥാനമായ ഫ്രഡറിക്ടണിലുമായാണ് വസിക്കുന്നത്.
അവലംബം ↑ ↑ ↑ {{ cite web }} :  CS1 maint: url-status ( link ) ↑ ↑ ↑
ന്യൂ മാഹി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/New_Mahe_Gramapanchayath
കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി  ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് ന്യൂ മാഹി  ഗ്രാമപഞ്ചായത്ത് .
കോടിയേരി, ചൊക്ലി വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത് 2006-ൽ തലശ്ശേരി ( 1-5,11,12 എന്നീ വാർഡുകൾ ) പെരിങ്ങളം (ആറു മുതൽ 10 വരെ വാർഡുകൾ)എന്നീ നിയമസഭാമണ്ഡലങ്ങളിൽ ഉൾപ്പെട്ടിരുന്നു.
ന്യൂ മാഹി  ഗ്രാമപഞ്ചായത്ത് 2006ലെ നിയമസഭ തെരഞ്ഞെടുപ്പു മുതൽ തലശ്ശേരി നിയോജകമണ്ഡലത്തിലാണ്‌ ഉൾപ്പെടുന്നത്.
സി.പി.ഐ(എം) -ലെ സൈത്തു ആണ് ഗ്രാമപഞ്ചായത്ത് പ്രസിഡന്റ്.
ന്യൂ മാഹി   ഗ്രാമപഞ്ചായത്തിൽ 13വാർഡുകളാണുള്ളത്.
കുറിച്ചിയിൽ ചാവക്കുന്ന് കരിക്കുന്ന് ഈയ്യത്തുംകാട് ഏടന്നൂർ പെരുമുണ്ടേരി മങ്കോട്ട് വയൽ മാങ്ങാട് പള്ളിപ്രം പെരിങ്ങാടി ന്യൂ മാഹി അഴീക്കൽ ഭൂമിശാസ്ത്രം
അതിരുകൾ വടക്ക്: തലശ്ശേരി പടിഞ്ഞാറ്: അറബിക്കടൽ തെക്ക്: മയ്യഴി കിഴക്ക്: ചൊക്ലി ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ മണൽ പ്രദേശങ്ങൾ, ചെമ്മൺകുന്നുകൾ, താഴ്‌വരകൾ, ചതുപ്പുനിലങ്ങൾ എന്നിങ്ങനെ തരംതിരിക്കാം.
കടലോരത്ത് തെക്കും വടക്കും അറ്റങ്ങളിൽ പാറക്കൂട്ടങ്ങളാണ്‌.
ചതുപ്പുകളോട് ചേർന്നുകിടക്കുന്ന പ്രദേശങ്ങളിൽ ഭൂഗർഭജലം ഉപ്പുകലർന്നതാണ്‌.
മയ്യഴിപ്പുഴയും ഏതാനും തോടുകളും കുളങ്ങളുമാണ്‌ പഞ്ചായത്തിലെ ജലസ്രോതസ്സുകൾ.
ദേശീയപാത 66 , ദക്ഷിണ റെയിൽവേയിലെ മംഗലാപുരം-ഷൊർണ്ണൂർ റെയിൽപ്പാത എന്നിവ ഈ പഞ്ചായത്തിലൂടെ കടന്നുപോകുന്നു.
പഴകല്ലായി, ഒളവിലം പ്രദേശങ്ങൾ ചേർന്ന കുറങ്ങോട്ട് നാട് എന്നറിയപ്പെടുന്ന ഈ പ്രദേശത്തെ ഭരണാധികാരി കുറുങ്ങോട്ട് നായർ ആയിരുന്നു.
തെക്ക് മയ്യഴിപ്പുഴ മുതൽ വടക്ക് മൈലൻ കുന്നു വരെ വ്യാപിച്ചിരുന്ന കുറങ്ങോട്ട് നാടിന്റെ ആസ്ഥാനം കുറിച്ചി ആയിരുന്നു.
1694-ൽ ഇംഗ്ളീഷുകാർ തലശ്ശേരിയിൽ കോട്ടപണിയുകയും ഒരു വ്യപാരകേന്ദ്രം സ്ഥാപിക്കുകുയം ചെയ്തു.
ഇംഗ്ളീഷുകാരുമായി സായുധസംഘട്ടനത്തിൽ ഏർപ്പെട്ട ആദ്യത്തെ നാടുവാഴി കുറങ്ങോട്ട് നായർ ആയിരുന്നു.
മയ്യഴി ആസ്ഥാനമാക്കുന്നതിനു മുമ്പ് ഫ്രഞ്ചുകാർക്ക് ന്യൂമാഹിയിലെ കുറിച്ചിയിൽ 1702-ൽ മലഞ്ചരക്കുകളുടെ സംഭരണത്തിന് ഒരു പാണ്ടികശാല ഉണ്ടായിരുന്നു.
1707 ഓടുകൂടി ഫ്രഞ്ചുകാർ മയ്യഴിയിലേക്ക് തങ്ങളുടെ വ്യപാരകേന്ദ്രം മാറ്റി.
കുരുമുളക് , ഇഞ്ചി , ഏലം തുടങ്ങിയ ഉൽപന്നങ്ങളുടെ സംഭരണത്തിന് മത്സരിച്ചുകൊണ്ടിരുന്ന ഇംഗ്ളീഷ്കാരും ഫ്രഞ്ചുകാരും 1726 ഓക്ടോബർ 12-ആം തീയതി കുറിച്ചിയിൽ വച്ച് ഏറ്റുമുട്ടുകയും കുറിച്ചിക്കോട്ട ഇംഗ്ളീഷ്കാരുടെ അധീനതയിലാവുകയും ചെയ്തു.
1741 കാലയളവിൽ ഈ പ്രദേശം ഫ്രഞ്ചുകാരുടെ അധീനനതയിലായിരുന്നതിന് തെളിവുകളുണ്ട് .
1751-ൽ കോലത്തുനാട് രാജകുമാരൻ നടത്തിയ കുറിച്ചിയിലെ കീരിക്കുന്നു ആക്രമണത്തെ തുടർന്ന് ഇംഗ്ളീഷുകാർ അവിടെനിന്നും പിൻമാറി.
1751-ൽ കോട്ടയം രാജാവിന്റെ അനുരഞ്ജനശ്രമത്തിന്റെ ഫലമായി കുറിച്ചിയിൽനിന്നും കോലത്തുനാട് സൈന്യത്തെ പിൻവലിക്കുകയും കുറിച്ചി ഇംഗ്ളീഷ്കാരുടെ അധീനതയിൽ ആകുകയും ചെയ്തു.
1752-ൽ ഫ്രഞ്ചുകാർ ഇവിടെ ആധിപത്യം സ്ഥാപിച്ചു.
1761-ൽ ഇംഗ്ളീഷുകാർ മേജർ ഹെക്ടർ മൺറോയുടെ നേതൃത്വത്തിൽ ഫ്രഞ്ചുകാരെ പരാജയപ്പെടുത്തി കുറിച്ചിക്കോട്ട കയ്യടക്കി.
1765-ലെ പാരീസ് ഉടമ്പടിയോടെ ന്യൂമാഹി ഫ്രഞ്ചുകാർക്ക് തിരികെ നൽകി.
1766 ഹൈദരാലി മലബാർ പിടിച്ചടക്കിയെങ്കിലും നാടുവാഴി കുറങ്ങോട്ടു നായർ മാത്രം തന്റെ വാഴ്ച നിലനിർത്തി 1782-ൽ മൈസൂർ സൈന്യത്തിൽ നിന്നും ഇംഗ്ളീഷുകാർ കുറിച്ചിയും അതിനു ചുറ്റുമുള്ള പ്രദേശവും പിടിച്ചടക്കുകയും കുറങ്ങോട്ടു നായരെ 1782-1785 വരെ തടവുകാരനാക്കുകയും ചെയ്തു.
1785 ലെ വാഴ്സ ഉടമ്പടിപ്രകാരം കുറങ്ങോട്ട് നായർ മോചിപ്പിക്കപ്പെട്ടു.
1787-ൽ ടിപ്പുസുൽത്താൻ ഇവിടം ആക്രമിച്ചപ്പോൾ കുറങ്ങോട്ടുനായരെ തൂക്കിലേറ്റുകയും ഈ നാട് ഇരുവെനാടിനോട് ചേർക്കുകയും ചെയ്തു.
1790-ൽ ഇംഗ്ളീഷുകാർ മൈസൂരിൽ നിന്നും മോചിപ്പിച്ച് കുറങ്ങോട്ട് നായർക്ക്തന്നെ നൽകി.
'മാഹെദ് ലെബൂർ ദൊനെ' എന്ന ഒരു കപ്പിത്താനായിരുന്നു ഫ്രഞ്ചുകാർക്കു വേണ്ടി മയ്യഴി വടകര വാഴുന്നോരിൽ നിന്നും പിടിച്ചെടുത്തത്.
മാഹെ എന്ന അദ്ദേഹത്തിന്റെ പേരിനു മയ്യഴിയുമായി ശബ്ദസാമ്യമുണ്ടായിരുന്നതുകൊണ്ടാണ് അദ്ദേഹത്തിന്റെ ബഹുമാനാർത്ഥം മയ്യഴിക്ക് 'മാഹി' എന്ന പേരു നൽകിയത്.
സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആകെ ജനസംഖ്യ ആകെ പുരുഷന്മാർ ആകെ സ്ത്രീകൾ ജനസാന്ദ്രത സ്ത്രീ പുരുഷ അനുപാതം ആകെ സാക്ഷരത സാക്ഷരരായ പുരുഷന്മാർ സാക്ഷരരായ സ്ത്രീകൾ 5.08 12 17732 8264 9468 3491 1146 93.99 96.73 91.66 ചരിത്രം
1979-ലാണ്‌ ന്യൂ മാഹി   പഞ്ചായത്ത് ബോർഡ് നിലവിൽ വന്നത്.
കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് -ന്യൂ മാഹി   ഗ്രാമപഞ്ചായത്ത് 1 2 കേരള സർക്കാർ തദ്ദേശസ്വയം ഭരണ വകുപ്പ് -ന്യൂ മാഹി   ഗ്രാമപഞ്ചായത്തിന്റെ വിവരണം ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 25 നവംബർ 2008 ↑ http://www.keralaassembly.org/constituencies.html ↑ 1 2 കേരള സർക്കാർ തദ്ദേശസ്വയം ഭരണ വകുപ്പ് -ന്യൂ മാഹി   ഗ്രാമപഞ്ചായത്തിന്റെ ചരിത്രം
ന്യൂ തായ്പെയ് നഗരം ഇംഗ്ലീഷ് വിലാസം https://ml.wikipedia.org/wiki/New_Taipei_City
ന്യൂ തായ്പേയ് നഗരം (മന്ദാരിൻ പിൻയിൻ: Xīnběi Shì; Hokkien POJ: Sin-pak-chī)തായ്വാനിലെ ഒരു മുനിസിപ്പാലിറ്റിയും ഏറ്റവും ജനസംഖ്യയുള്ള നഗരവുമാണ്.
വടക്കൻ തയ്വാനിൽ സ്ഥിതി ചെയ്യുന്ന ഈ നഗരത്തിന്റെ പ്രധാനഭാഗം ദ്വീപിന്റെ വടക്കേ തീരത്തിന്റെ പ്രധാന ഭാഗമാണ്.
ഇവിടം തായ്പെയ് തടം ചുറ്റപ്പെട്ടാണ്, കേയ്ഹ്സൈങ്ങിന്റെ പിന്നിലുള്ള രണ്ടാമത്തെ പ്രത്യേക മുനിസിപ്പാലിറ്റിയും.
ന്യൂ തായ്പെയ് സിറ്റിക്ക് വടക്കുകിഴക്ക് കീലങ്, തെക്ക് കിഴക്ക് യിലാൻ കൗണ്ടി, തെക്കുപടിഞ്ഞാറൻ റ്റോയോവാൻ എന്നിവ സ്ഥിതിചെയ്യുന്നു.
ഇത് പൂർണമായും തായ്‌പെയ് ചുറ്റി കാണപ്പെടുന്നു.
ബൻഖിയാവോ ജില്ല അതിന്റെ മുൻസിപ്പൽ സീറ്റുകളും ഏറ്റവും വലിയ വാണിജ്യ മേഖലയുമാണ്.
2010 വരെ അവിടത്തെ ന്യൂ തയ്പൈ നഗരവുമായി ബന്ധപ്പെട്ട പ്രദേശം തായ്പെയ് കൗണ്ടി എന്നായിരുന്നു അറിയപ്പെട്ടിരുന്നത്.
ഇതും കാണുക Asteroid 200033 Newtaipei , named in honor of the city in 2018 List of cities in Taiwan അവലംബം പുറം കണ്ണികൾ New Taipei വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് New Taipei City Government (in English) Taipeipedia - a city wiki for foreigners
ന്യൂ ഡെൽഹി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/New_Delhi_(film)
ഡെന്നിസ് ജോസഫിന്റെ തിരക്കഥയിൽ ജോഷി സംവിധാനം ചെയ്ത് 1987-ൽ പുറത്തിറങ്ങിയ മലയാളചലച്ചിത്രമാണ് ന്യൂ ഡെൽഹി .
മമ്മൂട്ടി ജി.കെ. എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിൽ സുമലത , ഉർവ്വശി , സുരേഷ് ഗോപി , ത്യാഗരാജൻ , സിദ്ദിഖ് , വിജയരാഘവൻ , മോഹൻ ജോസ് , ദേവൻ , ജഗന്നാഥ വർമ്മ തുടങ്ങിയവർ മറ്റു പ്രധാനവേഷങ്ങളിൽ അഭിനയിച്ചിരിക്കുന്നു.
ജൂബിലി പ്രൊഡക്ഷൻസിന്റെ ബാനറിൽ ജോയ് തോമസാണ് ചിത്രം നിർമ്മിച്ചത്.
വാണിജ്യപരമായി ഈ ചിത്രം വൻ വിജയമായിരുന്നു.
അഴിമതിക്കാരായ രണ്ടു രാഷ്ട്രീയക്കാരുടെ ദുഷ്കൃത്യങ്ങൾ വെളിച്ചത്തുകൊണ്ടുവന്നതിനെത്തുടർന്ന് തടവിലാക്കപ്പെടുന്ന ഡെൽഹിയിലെ ഒരു പത്രപ്രവർത്തകന്റെ പ്രതികാരത്തിന്റെ കഥയാണ് ഈ ചിത്രം പറയുന്നത്.
ഇർവിങ് വാല്ലസിന്റെ ദ ഓൾമൈറ്റി എന്ന നോവലുമായി ചിത്രത്തിന്റെ കഥയ്ക്കു സാമ്യമുണ്ട്.
മലയാളസിനിമാചരിത്രത്തിലെ ഏറ്റവും വലിയ ഹിറ്റുകളിലൊന്നാണ് ന്യൂ ഡെൽഹി .
മമ്മൂട്ടിയുടെ അഭിനയജീവിതത്തിലെ ഒരു വലിയ വഴിത്തിരിവായിരുന്നു ഈ ചിത്രം.
അഭിനേതാക്കൾ മമ്മൂട്ടി – ജി. കൃഷ്ണമൂർത്തി അഥവാ ജി.കെ. സുമലത – മറിയ ഫെർണാണ്ടസ് ഉർവ്വശി – ഉമ ത്യാഗരാജൻ – നടരാജ് വിഷ്ണു അഥവാ സേലം വിഷ്ണു സിദ്ദിഖ് – സിദ്ദിഖ് വിജയരാഘവൻ – അനന്തൻ മോഹൻ ജോസ് – അപ്പു ദേവൻ – ശങ്കർ ജഗന്നാഥ വർമ്മ – സി.ആർ. പണിക്കർ സുരേഷ് ഗോപി – സുരേഷ് പ്രതാപചന്ദ്രൻ – ജെയിലർ സംഗീതം
ഗാനരചന നിർവ്വഹിച്ചിരിക്കുന്നത് ഷിബു ചക്രവർത്തി , സംഗീതസംവിധാനം നിർവ്വഹിച്ചിരിക്കുന്നത് ശ്യാം .
"തൂമഞ്ഞിൻ" എസ്.പി. ബാലസുബ്രഹ്മണ്യം പുറത്തേക്കുള്ള കണ്ണികൾ ന്യൂ ഡെൽഹി ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് ന്യൂ ഡെൽഹി
പ്രിൻസ് ഡാർലിംഗ് ഇംഗ്ലീഷ് വിലാസം https://ml.wikipedia.org/wiki/Prince_Darling Le Prince Chéri
മാഡം ജീൻ-മേരി ലെപ്രിൻസ് ഡി ബ്യൂമോണ്ട് എഴുതിയ ഒരു ഫ്രഞ്ച് സാഹിത്യ യക്ഷിക്കഥയാണ് പ്രിൻസ് ഡാർലിംഗ് (പ്രിൻസ് ചെറി).
ആൻഡ്രൂ ലാങ് തന്റെ ബ്ലൂ ഫെയറി ബുക്കിൽ പ്രിൻസ് ഡാർലിംഗ് എന്ന പേരിൽ ഒരു പതിപ്പ് ഉൾപ്പെടുത്തിയിട്ടുണ്ട്.
ലെ കാബിനറ്റ് ഡെസ് ഫീസ് എന്നാണ് അദ്ദേഹം കഥയുടെ ഉത്ഭവം പട്ടികപ്പെടുത്തിയത്.
ലോറ വാലന്റൈൻ എഴുതിയ ഒരു ഇംഗ്ലീഷ് ഭാഷാ വിവർത്തനം, ദി ഓൾഡ്, ഓൾഡ് ഫെയറി ടെയിൽസിൽ പ്രിൻസ് ചെറി എന്ന് പേരിട്ടു.
രചയിതാവും നാടകകൃത്തുമായ ജെയിംസ് പ്ലാഞ്ചെയാണ് ഈ കഥയെ പ്രിൻസ് ചെറി എന്ന് വിവർത്തനം ചെയ്തത്.
ഇംഗ്ലീഷ് സമാഹാരങ്ങളിൽ പ്രിൻസ് ചെറി എന്ന പേരിൽ കഥ ദുഷിക്കപ്പെട്ടതായി അദ്ദേഹം ചൂണ്ടിക്കാട്ടി.
സുലൈമാൻ, സെലി തുടങ്ങിയ പേരുകൾ കാരണം കഥയ്ക്ക് "ഓറിയന്റൽ" തെളിവുകൾ ഉണ്ടെന്ന് നിർദ്ദേശിച്ചു.
വിഭാര്യനായ ഒരു വൃദ്ധനായ രാജാവ് തന്റെ ഏകമകന്റെമേൽ ആഹ്ലാദപ്രകടനം നടത്തുന്നു.
ജനം അതിനെ "പ്രിൻസ് ഡാർലിംഗ്" എന്ന് വിളിക്കുന്നു.
കുട്ടിക്ക് പ്രായമാകുന്നതിന് മുമ്പ് താൻ മരിക്കുമെന്ന് അദ്ദേഹം ഭയപ്പെടുകയും തന്റെ സുഹൃത്തായ ഫെയറി ഓഫ് ട്രൂത്തിനോട് തന്റെ ആശങ്ക ഏറ്റുപറയുകയും ചെയ്യുന്നു.
ആൺകുട്ടിക്ക് സൗന്ദര്യം, സമ്പത്ത് അല്ലെങ്കിൽ സൈനിക വിജയം പോലുള്ള ഒരു അനുഗ്രഹം നൽകുമെന്ന് ഫെയറി വാഗ്ദാനം ചെയ്യുന്നു.
എന്നാൽ രാജാവ് ആവശ്യപ്പെടുന്നത് ഫെയറി ആൺകുട്ടിയെ ഒരു നല്ല വ്യക്തിയാക്കണമെന്ന് മാത്രമാണ്.
ആൺകുട്ടിയുടെ സ്വഭാവം മാറ്റാൻ തനിക്ക് കഴിയില്ല.
പക്ഷേ അയാൾക്ക് ഉപദേശം നൽകാനും തെറ്റുപറ്റുമ്പോൾ അവനെ തിരുത്താനും തനിക്ക് കഴിയുമെന്ന് ഫെയറി പറയുന്നു.
രാജാവിന്റെ മരണശേഷം, ഫെയറി ഇപ്പോൾ രാജാവായ ഡാർലിംഗ് രാജകുമാരന് പ്രത്യക്ഷപ്പെടുകയും അവൻ എന്തെങ്കിലും ശരിയായി ചെയ്യുമ്പോൾ വിരലിൽ ഒരു മാന്ത്രിക മോതിരം നൽകുകയും ചെയ്യുന്നു.
ഡാർലിംഗ് രാജകുമാരൻ തന്റെ ബുദ്ധിമാനായ പഴയ ഉപദേഷ്ടാവായ സുലൈമാന്റെ നിർദ്ദേശങ്ങൾ പിന്തുടരുന്നത് തുടരുന്നു, എന്നാൽ തന്റെ മോശം പെരുമാറ്റം പ്രോത്സാഹിപ്പിക്കുന്ന അധികാരമോഹികളായ സിക്കോഫാൻറുകളുമായി രാത്രിയിൽ കറങ്ങാൻ തുടങ്ങുന്നു.
ഡാർലിംഗ് രാജകുമാരൻ ഒരു യുവ ഇടയനെ കണ്ടുമുട്ടുകയും താൻ അവളെ വിവാഹം കഴിക്കുമെന്ന് അഹങ്കാരത്തോടെ പ്രഖ്യാപിക്കുകയും ചെയ്യുന്നു.
ആദരിക്കപ്പെടുന്നതിനുപകരം, ഡാർലിംഗ് രാജകുമാരന്റെ ദുഷ്ടമായ പ്രശസ്തി കാരണം ആട്ടിടയൻ നിരസിച്ചു.
തന്നോട് അനുസരണക്കേട് കാണിക്കുന്ന പ്രജകളെ ശിക്ഷിച്ചില്ലെങ്കിൽ അവന്റെ അധികാരം ഇല്ലാതാകുമെന്നും ജനങ്ങൾ അവനെ സ്ഥാനഭ്രഷ്ടനാക്കുമെന്നും സിക്കോഫാൻമാർ പറയുന്നു.
ഈ സമയം, ഡാർലിംഗ് രാജകുമാരൻ മാന്ത്രിക മോതിരം ഉപേക്ഷിച്ചു, കാരണം അത് അവനെ നിരന്തരം കുത്തിയിരുന്നു.
അതിനാൽ വിവാഹത്തിന് സമ്മതം നൽകാൻ ഇടയനെ നിർബന്ധിച്ച് തടവിലാക്കി.
അവൾ അവളുടെ സെല്ലിൽ നിന്ന് നിഗൂഢമായി അപ്രത്യക്ഷയായപ്പോൾ, സുലൈമാൻ അവളെ മോചിപ്പിച്ചെന്നും ഡാർലിംഗ് രാജകുമാരന്റെ അധികാരത്തെ തുരങ്കം വയ്ക്കാനും രാജ്യം ഏറ്റെടുക്കാനും അദ്ദേഹം ശ്രമിക്കുന്നുവെന്നും സിക്കോഫാൻറുകൾ കുറ്റപ്പെടുത്തുന്നു.
തുടർന്ന് ഡാർലിംഗ് രാജകുമാരൻ സുലൈമാനെ തടവിലാക്കി.
പ്രിൻസ് ഓഫ് പേർഷ്യ (1989 വീഡിയോ ഗെയിം) ഇംഗ്ലീഷ് വിലാസം https://ml.wikipedia.org/wiki/Prince_of_Persia
1981-ൽ ജോർദാൻ മെക്ക്നർ എന്ന് ഡവലപ്പർ വികസിപ്പിച്ച പ്ലാറ്റ്ഫോം വീഡിയോ ഗെയിമാണ് പ്രിൻസ് ഓഫ് പേർഷ്യ .
ആപ്പിൾ II സിസ്റ്റത്തിനായിട്ടാണ് ഇത് പുറത്തിറക്കിയത്.
ഗെയിമിന്റെ തലക്കെട്ട് സൂചിപ്പിക്കുന്നത് പോലെ പുരാതന പേർഷ്യയിലാണ് കഥ നടക്കുന്നത്.
പേർഷ്യയിലെ സുൽത്താൻ യുദ്ധത്തിനായി വിദേശരാജ്യത്തേക്ക് പോകുകയും, വസീറായ ജാഫറിനെ ഭരണകാര്യങ്ങൾ ഏൽപ്പിക്കുകയും ചെയ്തു.
എന്നാൽ രാജകുമാരിയിൽ താല്പര്യമുണ്ടായിരുന്ന ജാഫർ, രാജകുമാരിയുടെ പ്രണയിതാവായ ‍പേരറിയാത്ത ഒരു പോരാളിയെ തടവിലാക്കി.
ഇതുകൊണ്ടും മനസ്സുമാറാത്ത രാജകുമാരിയെത്തന്നെ ജാഫർ തടവാക്കുകയും, തന്നെ വിവാഹം കഴിക്കുക അല്ലെങ്കിൽ ഒരു മണിക്കൂറിനകം മരിക്കുക എന്ന താക്കീത് നൽകുകയും ചെഅയ്തു..
പോരാളി വിദൂര രാജ്യത്ത് നിന്ന് പേർഷ്യയിലേക്ക് യാത്ര വന്നതാണ്.
അയാൾ പേർഷ്യൻ രാജകുമാരിയുമായി പ്രണയത്തിലായിരുന്നു.
പോരാളി ജാഫറിന്റെ തടവിൽ നിന്ന് രക്ഷപ്പെടുന്നു.
അവിടെ നിന്ന് പല വിധത്തിലുള്ള ദുർഘടമായ വഴികൾ താണ്ടി രാജകുമാരിയേയും അങ്ങനെ പേർഷ്യയെയും രക്ഷിക്കുന്നു.
അവലംബം പുറം കണ്ണികൾ Official Link to Prince of Persia on Jordan Mechner's Website Archived 2011-07-13 at the Wayback Machine .
Prince of Persia at MobyGames October 20, 1985 , Journal entry with appended footage of David Mechner used for Prince of Persia.
പ്രിൻസ് ജോർജ് ഇംഗ്ലീഷ് വിലാസം https://ml.wikipedia.org/wiki/Prince_George,_British_Columbia
കനേഡിയൻ പ്രവിശ്യയായ ബ്രിട്ടീഷ് കൊളംബിയയുടെ മധ്യഭാഗത്തുള്ള ഒരു നഗരമാണ് പ്രിൻസ് ജോർജ് .
യു.എസ്. അതിർത്തിക്ക് സമീപം തെക്കൻ പ്രവിശ്യയിലെ ഏറ്റവും വലിയ നഗരമാണിത്.
ബ്രിട്ടീഷ് കൊളംബിയയുടെ വടക്ക് ഭാഗത്ത് ജനസംഖ്യയുള്ള ഏറ്റവും പ്രധാനപ്പെട്ട കേന്ദ്രമാണിത്.
ഫ്രേസർ-ഫോർട്ട് ജോർജ് റീജിയണൽ ഡിസ്ട്രിക്റ്റിന്റെ ഭരണ സീറ്റാണ് പ്രിൻസ് ജോർജ്.
ബ്രിട്ടീഷ് കൊളംബിയയുടെ ഭൂമിശാസ്ത്ര കേന്ദ്രത്തിൽ നെച്ചാക്കോ നദിയുടെയും ഫ്രാസർ നദിയുടെയും സംഗമസ്ഥാനത്താണ് നഗരം സ്ഥിതി ചെയ്യുന്നത്.
പ്രിൻസ് ചാൾസ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Prince_Charles_Island
പ്രിൻസ് ചാൾസ് ദ്വീപ് Prince Charles Island ഒരു വലിയ താൽന്നു കിടക്കുന്ന 9,521 km 2 (3,676 sq mi) വിസ്തീർണ്ണമുള്ള ദ്വീപാണ്.
ഇത് വലിപ്പത്തിൽ ലോകത്തെ എഴുപത്തെട്ടാമത്തെ world's 78th largest island ദ്വീപാണ്.
കാനഡയിലെ പത്തൊമ്പതാമത്തെ വലിയ ദ്വീപാണ്.
ഇത്, കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
ബഫ്ഫിൻ ദ്വീപിന്റെ അടുത്താണിതുള്ളത്.
ഇത്രയും വലിപ്പമുള്ള ദ്വീപായിട്ടുകൂടി 1932ൽ മാത്രമാണീ ദ്വീപ് കണ്ടെത്തിയത്.
ടഗ് ക്യാപ്റ്റനായ W. A. Poole ആദ്യമായി ഈ ദ്വീപു കണ്ടെത്തി.
അദ്ദേഹത്തിന്റെ വിവരം പൊതുവായി ലഭ്യമായ ഭൂപടങ്ങളിൽ ചേർത്തിട്ടില്ല.
ആയതിനാൽ, 1948ൽ ഈ ദ്വീപിനെ വീണ്ടും Albert-Ernest Tomkinson കണ്ടുപിടിക്കുകയായിരുന്നു.
Avro Lancaster for the RCAF 408 (Photo) Squadron, എന്നാൽ ഇവർ കണ്ടുപിടിക്കുന്നതിനു വളരെമുമ്പുതന്നെ മറ്റു പഴയ ദ്വീപുകളുടെയും പ്രദേശങ്ങളുടെയും കാര്യത്തിലെപോലെ, അവിടത്തെ തദ്ദേശവാസികൾ ആയ ഇന്യൂട്ടുകൾക്ക് അറിവുണ്ടായിരുന്നു.
ഈ ദ്വീപിനു ആ വർഷം ജനിച്ച ചാൾസ് രാജകുമാരന്റെ പേരാണു നൽകിയത്.
ഈ ദ്വീപ് ജനവാസമില്ലത്തതാണ്.
വളരെക്കുറഞ്ഞ താപനിലയാണിവിടെയുള്ളത്.
പ്രിൻസ് കാസ്പിയൻ (നോവൽ) ഇംഗ്ലീഷ് വിലാസം https://ml.wikipedia.org/wiki/Prince_Caspian
സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് പ്രിൻസ് കാസ്പിയൻ .
ദ ക്രോണിക്കിൾസ് ഓഫ് നർനിയ പരമ്പരയിലെ രണ്ടാമത്തെയും കഥയിലെ കാലക്രമമനുസരിച്ച് നാലാമത്തെയും പുസ്തകമാണിത്.
1949 -ൽ എഴുതപ്പെട്ട ഇത് 1951 -ലാണ് പ്രസിദ്ധീകരിച്ചത്.
ധീരതയാണ് ഈ നോവലിൽ കാണുന്ന പ്രധാന ആശയം.
ഈ നോവലിനെ ആധാരമാക്കിയുള്ള ക്രോണിക്കിൾസ് ഓഫ് നർനിയ ചലച്ചിത്ര പരമ്പരയിലെ രണ്ടാം ചിത്രമായ ക്രോണിക്കിൾസ് ഓഫ് നർനിയ:പ്രിൻസ് കാസ്പിയൻ 2008 മെയ് 16 -ന് പുറത്തിറങ്ങി.
അവലംബം ഉറവിടങ്ങൾ പുറംകണ്ണികൾ Prince Caspian at Faded Page (Canada) പ്രിൻസ് കാസ്പിയൻ (നോവൽ) in libraries ( WorldCat catalog) —immediately, the full-colour C. S. Lewis centenary edition Prince Caspian title listing at the Internet Speculative Fiction Database
പ്രിൻസ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Prince_Islands
തുർക്കിയിലെ ഇസ്താംബുളിൽ മർമര കടലിലെ ഒരു ദ്വീപസമൂഹം ആണ് പ്രിൻസ് ഐലന്റ്സ് (ഗ്രീക്ക്: Πριγκηπονήσια, തുർക്കി: Prens Adaları, പ്രിൻസസ് ദ്വീപ്, ("രാജാക്കന്മാരുടെ ദ്വീപുകൾ")) അല്ലെങ്കിൽ കിസിൽ അഡലർ ("റെഡ് ഐലന്റ്സ്").
ഔദ്യോഗികമായി അഡലർ ("ദ്വീപുകൾ").
ഇസ്താംബുൾ പ്രവിശ്യയിലെ അഡലാർ ജില്ലയിലാണ് ദ്വീപുകൾ സ്ഥിതിചെയ്യുന്നത്.
ഒരു വലിയ ഭൂവിഭാഗമായ 5.46 ചതുരശ്രകിലോമീറ്റർ (2.11 ച.മൈൽ) വിസ്തീർണ്ണമുള്ള ബുയുക്കാഡ ("വലിയ ദ്വീപ്") നാലു വലിയ ദ്വീപുകളാണ്.
ഹെയിബെലിയാഡ ("Saddlebag Island") 2.4 ചതുരശ്രകിലോമീറ്റർ (0.93 sq mi), വിസ്തീർണ്ണവും, ബർഗസാഡ ("Fortress Island")  1.5 ചതുരശ്രകിലോമീറ്റർ  (0.58 ചതുരശ്ര മൈൽ) വിസ്തീർണ്ണവും, കിനലെയ്ഡ (" ഹന്നാ ഐലന്റ് ") 1.3 ചതുരശ്രകിലോമീറ്റർ (0.50 sq mi) വിസ്തീർണ്ണവും കാണപ്പെടുന്നു.
സെഡ്ഫ് അഡാസി (" മദർ-ഓഫ്-പേൾ ഐലന്റ് ") 0.157 km2 (0.061 sq mi), വിസ്തീർണ്ണവും, യസ്സൈദ ("Flat Island") .05 ചതുരശ്രകിലോമീറ്റർ  (0.019 sq mi) വിസ്തീർണ്ണവും, ശിവ്രദ ("Sharp Island") 0.05 ചതുരശ്രകിലോമീറ്റർ  (0.019 sq mi),വിസ്തീർണ്ണവും, കസിക് അഡാസി ("Spoon Island") 0.006 ചതുരശ്രകിലോമീറ്റർ  (0.0023 sq mi)വിസ്തീർണ്ണവും, താവ്സാൻ അഡാസി ("Rabbit Island") 0.004 ചതുരശ്രകിലോമീറ്റർ  (0.0015 sq mi).
വിസ്തീർണ്ണവും ഉള്ള അഞ്ച് ചെറിയ ദ്വീപുകളും കാണപ്പെടുന്നു.
One of numerous Ottoman era mansions which line the streets of Büyükada One of numerous Ottoman era mansions in Büyükada ഇതും കാണുക തുർക്കിയിലെ ദ്വീപുകളുടെ പട്ടിക അവലംബങ്ങൾ ബാഹ്യ ലിങ്കുകൾ Princes' Islands എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of the Encyclopaedia Britannica (9th ed.) article Princes Islands .
Princes' Islands virtual web site 360 degree official website (in Turkish) District governor's official website (in Turkish) District municipality's official website (in Turkish) Istanbul's isle of diversity from the Christian Science Monitor , By Yigal Schleifer, 28 July 2005 The islands that refused to motorize Sustainable Transport , an ITDP publication, By Yaakov Garb, Fall 2002 Interactive Maps: MultiMap.com , FallingRain.com Istanbul islands Turkish Daily News Cornucopia special edition on the Princes' Islands, Princes' Islands: Paradise Lost?
Princes' Islands Princes' Islands information, know more about Princes' Islands
പ്രിൻസ് പാട്രിക് ദ്വീപ് ഇംഗ്ലീഷ് വിലാസം https://ml.wikipedia.org/wiki/Prince_Patrick_Island
പ്രിൻസ് പാട്രിക് ദ്വീപ് , കാനഡയുടെ വടക്കുപടിഞ്ഞാറൻ പ്രവിശ്യകളിലുള്ള ക്വീൻ എലിസബത്ത് ദ്വീപുകളുടെ ഏറ്റവും പടിഞ്ഞാറ് ഭാഗത്തുള്ള ദ്വീപും കാനേഡിയൻ ആർട്ടിക് ദ്വീപസമൂഹത്തിലെ ഒരു അംഗവുമാണ്.
ഏകദേശം15,848 ചതുരശ്ര കിലോമീറ്റർ (6,119 ചതുരശ്ര മൈൽ) വിസ്തീർണ്ണമുള്ള ഈ ദ്വീപ് വലിപ്പത്തിൽ ലോകത്തെ 55-ആം സ്ഥാനത്തുള്ള ദ്വീപും കാനഡയുടെ പതിനാലാമത്തെ വലിയ ദ്വീപുമാണ്.
ചരിത്രപരമായി വർഷം മുഴുവൻ മഞ്ഞുറഞ്ഞുകിടക്കുന്ന ഈ ദ്വീപ് കാനഡയിലെ എത്തിച്ചേരാൻ ഏറ്റവും പ്രയാസമുള്ള പ്രദേശങ്ങളിലൊന്നാണ്.
മ്ക്ലൂർ കടലിടുക്കിന്റെ പ്രവേശനകവാടത്തിൽ സ്ഥിതിചെയ്യുന്ന പ്രിൻസ് പാട്രിക് ദ്വീപ് മനുഷ്യവാസമില്ലാത്തതാണ്.
കാലാവസ്ഥാ നിരീക്ഷണകേന്ദ്ര ശൃംഖലയെ പിന്തുണയ്ക്കുന്ന ഒരു കാനഡ-അമേരിക്ക സൈനിക സംരംഭത്തിന്റെ ഭാഗമായി 1948 ൽ ഒരു ഹൈ ആർക്കിക് വെതർ സ്റ്റേഷനും ("HAWS") അനുബന്ധമായി മാൾഡ് ബേ എന്ന പേരിൽ ഒരു താൽ‌ക്കാലിക എയർസ്ട്രിപ്പും ഇവിടെ തുറന്നിരുന്നു.
1948 മെയ് 14 ന് പതിവായുള്ള കാലാവസ്ഥ നിരീക്ഷണങ്ങൾ ഇവിടെ തുടങ്ങി.
10 മുതൽ 40 പേരടങ്ങിയ ഒരു താൽക്കാലിക ജീവനക്കാരും ഇവിടെയുണ്ടായിരുന്നു.
വേനൽക്കാലങ്ങളിൽ അവശ്യ സാധനങ്ങൾ എത്തുന്നമുറയ്ക്ക് സാധാരണയായി ജീവനക്കാരുടെ എണ്ണം കൂട്ടാറുണ്ട്.
യു.എസ്. ദേശീയ കാലാവസ്ഥാ സേവന പങ്കാളിത്തത്തിന്റെ കാലത്ത് ഈ സ്ഥലം ജോയിന്റ് ആർട്ടിക് വെതർ സ്റ്റേഷൻ ("JAWS") എന്നറിയപ്പെട്ടു.
ഭരണനിർവ്വഹണ ഉദ്യോഗസ്ഥന്മാർ കാനഡ, യു.എസ്. എന്നിവിടങ്ങളിൽനിന്നു മാറിമാറി നിയമിക്കപ്പെട്ടിരുന്നു.
ഇതില അമേരിക്കൻ പങ്കാളിത്തം 1972 ൽ അവസാനിച്ചു.
ബജറ്റ് വെട്ടിക്കുറച്ചതിന്റെ ഫലമായി 1997 ൽ ഈ സ്റ്റേഷൻ അടച്ചുപൂട്ടി.
കേന്ദ്ര കെട്ടിടങ്ങളിൽ നിന്നും നിരീക്ഷണാലയത്തിൽനിന്നും താഴെയായി എയർസ്ട്രിപ്പിലെ ഒരു പുതിയ സ്ഥലത്ത് ഇതൊരു യാന്ത്രിക കാലാവസ്ഥാ കേന്ദ്രമായി മാറ്റിയെടുത്തു സ്ഥാപിക്കപ്പെട്ടു.